open-index/open-wikipedia-markdown huggingface dataset:
Πανόραμα Ρεθύμνου

Το **Πανόραμα** είναι οικισμός της Κοινότητας Ατσιποπούλου του Δήμου Ρεθύμνης στην Περιφερειακή Ενότητα Ρεθύμνης της Κρήτης με υψόμετρο 50 μέτρα. Πρόκειται για ένα σύγχρονο-σχετικά- χωριό, αφού πρωτοαναφέρθηκε σε απογραφή το 1981. Το χωριό είναι κυρίως βιομηχανικό και επιχειρησιακό.

## Γενικές πληροφορίες
Το Πανόραμα βρίσκεται σε υψόμετρο 50 μέτρων από την επιφάνεια της θάλασσας και βρίσκεται στη βόρεια πλευρά της Εθνικής Οδού 90 ή Βόρειου Οδικού Άξονα Κρήτης (Β.Ο.Α.Κ.) δίπλα στον κόμβο Ατσιπόπουλου. Η περιοχή είναι ως επί το πλείστον βιομηχανική και επιχειρησιακή∙ στα βόρεια και προς τη μεριά της θάλασσας, στη τοποθεσία "Μύτη Γρύντα", είναι οι εγκαταστάσεις του Βιολογικού Καθαρισμού της ΔΕΥΑΡ. Στη θέση Πανόραμα (κόμβος Ατσιπόπουλου) στεγάζεται το ΕΝΕΕΓΥΛ Ρεθύμνου, καθώς και το 2ο ΕΠΑΛ Δυτικού Ρεθύμνου.   Το Πανόραμα εξυπηρετείται οδικά από τον Ανισόπεδο Κόμβο Ατσιποπούλου στον ΒΟΑΚ (Αυτοκινητόδρομος 90 της Ελλάδας), ενώ σε κοντινή απόσταση περνάει και η Παλαιά Εθνική Οδός 90. Τέλος, εξυπηρετείται συγκοινωνιακά από την στάση "Γέφυρα Ατσιποπούλου" του ΚΤΕΛ Χανίων - Ρεθύμνου. 

## Ιστορία
Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Ατσιποπούλου. Δεν έχει αναφερθεί σε προγενέστερες απογραφές. Σύμφωνα με το σχέδιο Καποδίστριας, ανήκε στον Δήμο Νικηφόρου Φωκά, ενώ σύμφωνα με το μεταγενέστερο σχέδιο Καλλικράτης, μαζί με το Ατσιπόπουλο, τα Αγνά και το Βιολί Χαράκι αποτελούν τη  δημοτική κοινότητα Ατσιποπούλου που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 407 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Αγνά Ρεθύμνου

Τα **Αγνά** είναι οικισμός της Κοινότητας Ατσιποπούλου του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011, ο πληθυσμός του ανέρχεται στους 363 κατοίκους.

## Γενικά στοιχεία
Τα Αγνά βρίσκονται 4,5 χλμ. δυτικά από το λιμάνι του Ρεθύμνου, στη νότια πλευρά της Εθνικής Οδού 90 ή Βόρειου Οδικού Άξονα Κρήτης (Β.Ο.Α.Κ.) κοντά στον κόμβο Ατσιπόπουλου και είναι κτισμένα σε υψόμετρο 41 μέτρων. Ως ξεχωριστός οικισμός αναφέρεται επίσημα το 1991 να απογράφεται στην τότε κοινότητα Ατσιποπούλου της επαρχίας Ρεθύμνης, με πληθυσμό 22 κατοίκων. Σύμφωνα με το σχέδιο Καλλικράτης, μαζί με το Ατσιπόπουλο, το Πανόραμα και το Βιολί Χαράκι αποτελούν τη  δημοτική κοινότητα Ατσιποπούλου που ανήκει στη δημοτική ενότητα Νικηφόρου Φωκά του Δήμου Ρεθύμνης.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) 
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Κούλεν

μικρογραφία|Σλοβάκικο κούλεν
Το **κούλεν** () είναι τύπος λουκάνικου το οποίο φτιάχνεται από ψιλοκομμένο χοιρινό κρέας. Παραδοσιακά το κούλεν παράγεται στην Κροατία (Σλαβονία) και τη Σερβία (Βοϊβοντίνα).

Κάθε χρόνο, στο Μπάτσκι Πέτροβατς λαμβάνει χώρα ένα περιφερειακό φεστιβάλ κούλεν.

Ένα είδος κούλεν από τη Συρμία απέκτησε καθεστώς προστατευόμενης ονομασίας προέλευσης στη Σερβία, μετά από αίτηση ενός οργανισμού από τη Σιντ. Επίσης, υπάρχει το σλοβάκικο κούλεν, μια τοπική ποικίλα του κούλεν το οποίο παρασκευάζεται κυρίως στην Μπάτσκα από τους ντόπιους Σλοβάκους.

Ένα είδος κούλεν από τη Σλαβονίας απέκτησε καθεστώς προστατευόμενης ονομασίας προέλευσης στην Κροατία μετά από αίτηση οργανισμού από το Μπόσνιατσι. Σε μερικά μέρη της Σλαβονίας, το κούλεν είναι γνωστό ως κούλιν στην τοπική ικαβιανή διάλεκτο. 

Το κροατικό κούλεν της Μπαράνυας (Baranjski Kulen) προστατεύεται με καθεστώς γεωγραφικής ένδειξης από τη Διεθνή Οργάνωση Τροφίμων και Γεωργίας.

Το κρέας του κούλεν είναι χαμηλής περιεκτικότητας σε λιπαρά, μάλλον εύθραυστο και πυκνό. Η γεύση του κούλεν είναι πικάντικη, ενώ η ζεστή κόκκινη πάπρικα αρωματίζει και χρωματίζει το φαγητό. Επίσης χρησιμοποιείται σκόρδο. Η αρχική συνταγή του κούλεν δεν περιέχει μαύρο πιπέρι, ενώ η καυτερή γεύση του προέρχεται από την πάπρικα. 

Η παραδοσιακή ημερομηνία παραγωγής του κούλεν είναι το φθινόπωρο, όταν γίνεται το σφάξιμο των χοίρων από τα περισσότερα νοικοκυριά. Κατά τη διάρκεια του χειμώνα του κούλεν ωριμάζει και μπορεί να καταναλωθεί, παρόλο που δεν έχει ακόμα ολοκληρωθεί η αποξήρανση του και το πάστωμα του. Έχει επίσης πολύ καυτερή γεύση, αλλά μέχρι το καλοκαίρι θα αναπτύξει τη πλήρη γεύση του. Για να παραχθεί ένα σταθερότερο και ξηρότερο κούλεν, μερικές φορές θάβεται κάτω από τις στάχτες, η οποία ενεργεί ως ξηραντικό. Το κούλεν είναι κρεατικό προϊόν μακράς διαρκείας, καθώς μπορεί να επιβιώσει στο ράφι μέχρι και δύο χρόνια εάν αποθηκευτεί σωστά.



## Παραπομπές

## Πηγές

* 
Κατηγορία:Καπνιστό κρέας
Κατηγορία:Σερβική κουζίνα
Τζέρκι

thumb|Τζέρκι
Το **τζέρκι** (αγγλ.: jerky) είναι κρέας τεμαχισμένο σε λωρίδες και ξεραμένο (αφυδατωμένο) για να αποφευχθεί η αλλοίωση. Κανονικά, η ξήρανση αυτή περιλαμβάνει την προσθήκη αλατιού για την πρόληψη της ανάπτυξης βακτηριδίων πριν ολοκληρωθεί η διαδικασία αφυδάτωσης του κρέατος. Η λέξη «τζέρκι» προέρχεται από την λέξη ch'arki που σημαίνει «αποξηραμένο, αλατισμένο κρέας» στη γλώσσα κέτσουα. Το μόνο που χρειάζεται για την παραγωγή του βασικού τζέρκι είναι μια μέθοδος ξήρανσης σε χαμηλή θερμοκρασία, και αλάτι για την αναστολή της ανάπτυξης των βακτηριδίων.

Το σύγχρονο τζέρκι συχνά είναι μαριναρισμένο, παρασκευασμένο με καρυκεύματα, ή καπνιστό σε χαμηλή φωτιά (συνήθως κάτω των 70 °C). Το αγοραστό τζέρκι συνήθως περιλαμβάνει γλυκαντικά όπως καστανή ζάχαρη.

Το τζέρκι είναι έτοιμο για κατανάλωση, δεν χρειάζεται πρόσθετη προετοιμασία και μπορεί να αποθηκευτεί για μήνες χωρίς ψύξη. Για την εξασφάλιση της μέγιστης διάρκειας διατήρησης απαιτείται η σωστή περιεκτικότητα πρωτεΐνης στην υγρασία στο τελικό προϊόν ωρίμανσης.

## Παραπομπές


Κατηγορία:Κρέας
Κατηγορία:Σνακ
Κατηγορία:Τρόφιμα ευκολίας
Rompetrol Rafinare

Η **Rompetrol Rafinare** είναι ρουμανική εταιρεία, ιδιοκτήτης της οποίας είναι ο όμιλος Rompetrol. Τομέας δραστηριοποίησης της Rompetrol Rafinare (παλαιότερα γνωστή ως Petromidia) είναι η παραγωγή προϊόντων προερχόμενων από την επεξεργασία του αργού πετρελαίου. Η εταιρεία είναι εισηγμένη εντός της πρώτης κατηγορίας του Χρηματιστηρίου του Βουκουρεστίου, με χρηματιστηριακή κεφαλαιοποίηση ανώτερη ποσού της τάξεως των 2 δισεκατομμυρίων RON.

## Οικονομικός απολογισμός
**Κύκλος εργασιών**: 3,4 δισεκατομμύρια δολάρια (2008)

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Κατηγορία:Rompetrol
Τιμόθεος Φορέστης Τυπάλδος

Ο **Τιμόθεος Φορέστης Τυπάλδος** (; - 1877) ήταν Έλληνας πολιτικός.

## Βιογραφικά στοιχεία

Ήταν γιος του Ιωάννη Φορέστη Τυπάλδου. Καταγόταν από πολιτική οικογένεια και ήταν αδελφός του Γεωργίου Φορέστη Τυπάλδου καθώς και ανηψιός των Αδαμάντιου Δελλαπόρτα και Δημητρίου Καρούσου. Σπούδασε νομικά, εργάστηκε ως δικηγόρος στην Κέρκυρα και για ένα διάστημα υπήρξε εισαγγελέας. Ήταν, επίσης, ιδιοκτήτης τυπογραφείου στο Αργοστόλι. 

Στις εκλογές του 1852 και του 1856 εξελέγη βουλευτής Κεφαλληνίας με την κυβερνητική παράταξη στην Ιόνιο Βουλή. Στην κυβέρνηση Μπενιζέλου Ρούφου (1865) διετέλεσε υπουργός Δικαιοσύνης.

## Πηγές


Κατηγορία:Έλληνες υπουργοί Δικαιοσύνης
Banca Socială

Η **Banca Socială SA** είναι μολδαβική τράπεζα, ιδρυθείσα το 1991.

## Δείτε επίσης
* Κατάλογος τραπεζών στη Μολδαβία

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Μολδαβίας
Μικρό Μετόχι Ρεθύμνου

Το **Μικρό Μετόχι** ή παλιότερα **Ιρφάν Μετόχι** είναι ημιορεινός οικισμός της Δημοτικής Κοινότητας Ρεθύμνης, του Δήμου Ρεθύμνης στην Περιφερειακή Ενότητα Ρεθύμνης της Κρήτης.

## Γεωγραφία - Ιστορία
Το Μικρό μετόχι βρίσκεται σε απόσταση περίπου 3 χλμ. νότια από το κέντρο του Ρεθύμνου, μετά τον λόφο του Εβλιγιά σε υψόμετρο 221 μέτρα. Αποτελεί συνέχεια του διπλανού οικισμού Μεγάλο Μετόχι ή Ρισβάν Μετόχι, τα σπίτια του είναι κτισμένα αραιά και κατά μήκος του δρόμου. Στο δρόμο προς το Μεγάλο Μετόχι σώζεται το οθωμανικό κονάκι του Ιρφάν Μπέη. Στο κτιριακό του συγκρότημα ξεχωρίζει το διώροφο πυργόσπιτο στον περίβολο του οποίου υπάρχει ορθόδοξη εκκλησία (παλιότερα καθολική). Στο Μικρό Μετόχι βρίσκεται ναός αφιερωμένος στην Αγία Μαρίνα σε ιδιωτικό χώρο, στη μέση του δρόμου, ο οποίος χωρίζεται στα δυο και τα αυτοκίνητα περνούν από τις δύο πλευρές του ναού.

Ως ξεχωριστός οικισμός αναφέρεται για πρώτη φορά το 1981 να απογράφεται στο δήμο Ρεθύμνης. Σύμφωνα με το σχέδιο Καλλικράτης υπάγεται στη δημοτική ενότητα Ρεθύμνης του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 221 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Ελισάβετ Δωροθέα της Σαξονίας-Γόθας-Αλτεμβούργου

H **Ελισάβετ-Δωροθέα**, γερμ. Elisabeth-Dorothea von Sachsen-Gotha von Wettin (8 Ιανουαρίου 1640 - 24 Αυγούστου 1709) από τον Οίκο των Βέττιν ήταν κόρη του δούκα της Σαξονίας-Γόθας και με τον γάμο της έγινε λαντγκραβίνα της Έσσης-Ντάρμστατ.

## Βιογραφία
Ήταν η πρώτη κόρη του Ερνέστου Α΄ δούκα της Σαξονίας-Γκότα και της Ελισάβετ-Σοφίας των Βέττιν, κόρης του Ιωάννη-Φιλίππου δούκα της Σαξονίας-Αλτεμβούργου.

## Οικογένεια
Παντρεύτηκε το 1650 τον Λουδοβίκο ΣΤ΄ λάντγκραβο της Έσσης-Ντάρμστατ και είχε τέκνα:
* Ερνέστος-Λουδοβίκος 1667-1739, λάντγκραβος της Έσσης-Ντάρμστατ.
* Γεώργιος 1669-1705, στρατάρχης της Αυστρίας.
* Σοφία-Λουίζα 1670-1758, παντρεύτηκε τον Αλβέρτο Ερνέστο Β΄ του Έττινγκεν-Έττινγκεν.
* Φίλιππος 1671-1736, στρατάρχης της Αυστρίας.
* Ερρίκος 1674-1741.
* Ελισάβετ-Δωροθέα 1676-1721, παντρεύτηκε τον Φρειδερίκο Γ΄ λάντγκραβο της Έσσης-Χόμπουργκ.
* Φρειδερίκος 1677-1708, στρατηγός της Ρωσίας· σκοτώθηκε σε μάχη.
* Ιωάννης 1672-1673, απεβ. νήπιο.

## Πρόγονοι

## Παραπομπές


## Πηγές
* Puppel Pauline, Die Regentin p. 279.
* Curtius Michael Conrad, Geschichte ... von Hessen p. 257.
* Roloff Hans Gert, Chloe - Beihefte zum Daphnis Bd. 25 Editiondesiderate der frühen Neuzeit Editions Rodopi B. V., Amsterdam.

Κατηγορία:Οίκος των Βέττιν
Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2013–14

Το **Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2013–14** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 10 ομάδων. Διεξήχθη σε δύο γύρους, σύνολο 18 αγώνων για κάθε ομάδα, ενώ δεν διεξήχθησαν πλέι οφ. Πρωταθλήτρια ομάδα αναδείχθηκε η Ε.Σ. Δόξα Στροβόλου, η οποία ανέβηκε στη Β΄ Κατηγορία μαζί με την δευτεραθλήτρια ομάδα του Α.Ο.Σ. Τράπεζας Κύπρου. Το πρωτάθλημα πραγματοποιήθηκε στο Πολυπροπονητήριο «Ευάγγελος Φλωράκης» και στο Κλειστό Γυμναστήριο Τάσσος Παπαδόπουλος - Ελευθερία.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2013
Κατηγορία:Επιτραπέζια αντισφαίριση το 2014
Spinal Tap (συγκρότημα)

Οι Spinal Tap(γνωστοί  ως **Spın̈al Tap**, ) ήταν ένα αγγλικό heavy metal συγκρότημα που δημιουργήθηκε από Αμερικανούς κωμικούς και μουσικούς Michael McKean (ως τραγουδιστής και συν-φωνιτικά κιθαρίστας David St. Hubbins ), Christopher Guest (ως κιθαρίστας Nigel Tufnel ) και Harry Shearer (ως μπασίστας Derek Smalls ). Χαρακτηρίζονται ως "μία από τις πιο δυνατές μπάντες της Αγγλίας ".  

Το συγκρότημα εμφανίστηκε για πρώτη φορά σε  κωμωδία του  καναλιού ABC για το 1979 που ονομάζεται *The TV Show*, με πρωταγωνιστή τον Rob Reiner . Το σκίτσο, ένα πραγματικό διαφημιστικό βίντεο για το τραγούδι "Rock and Roll Nightmare", γράφτηκε από τον Reiner και το συγκρότημα και συμπεριελάμβανε τον ερμηνευτή Loudon Wainwright III στα πληκτρολόγια. Αργότερα το συγκρότημα έγινε το φανταστικό θέμα του 1984 rockumentary / mockumentary ταινία *This Is Spinal Tap* . 

## Παραπομπές


Κατηγορία:Βρετανικά progressive rock συγκροτήματα
Ξηρό Χωριό Ρεθύμνου

Το **Ξηρό Χωριό** (επίσημο: το **Ξηρόν Χωρίον**) είναι οικισμός της Δημοτικής Κοινότητας Ρεθύμνης του Δήμου Ρεθύμνης στην Περιφερειακή Ενότητα Ρεθύμνης της Κρήτης εις υψόμετρο 100 μέτρα, το οποίο  βρίσκεται σε απόσταση περίπου 6 χλμ. ΝΑ. από το κέντρο της πόλης του Ρεθύμνου, δίπλα στο φαράγγι των Μύλων. Αναφέρεται ως πολυπληθής οικισμός στις ενετικές απογραφές του 16ου και του 17ου αιώνα και στην απογραφή του 1881 να κατοικείται κυρίως από  Τούρκους. Ως ξεχωριστός οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Χρωμοναστηρίου. Σύμφωνα με το σχέδιο Καλλικράτης υπάγεται στη δημοτική ενότητα Ρεθύμνης του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 221 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Δωροθέα Μαρία της Σαξονίας-Γόθας-Αλτεμβούργου (1654-1682)

H **Δωροθέα-Μαρία**, γερμ. Dorothea-Maria von Sachsen-Gotta-Altenburg von Wettin (12 Φεβρουαρίου 1654 - 17 Ιουνίου 1682) από τον Οίκο των Βέττιν ήταν κόρη του δούκα της Σαξονίας-Γόθας.

## Βιογραφία
Ήταν η δεύτερη κόρη του Ερνέστου Α΄ δούκα της Σαξονίας-Γόθας της Ελισάβετ Σοφίας των Βέττιν, κόρης του Ιωάννη Φιλίππου δούκα της Σαξονίας-Αλτεμβούργου.

Γεννήθηκε στη Γκότα και ήταν ένα από τα 9 παιδιά των γονιών της που επέζησαν από τα 18 που είχαν κάνει. Τα 3 είχαν αποβιώσει από ευλογιά. Το 1672 απεβίωσε η εξαδέλφη τής μητέρας της και έτσι η Ελισάβετ Σοφία κληρονόμησε το Αλτεμβούργο. Από τότε η Δωροθέα Μαρία χρησιμοποιούσε τον θυρεό του και τον τίτλο *πριγκίπισσα της Σαξονίας-Γόθας-Αλτεμβούργου*.

Απεβίωσε στο Γκότα σε ηλικία 28 ετών, άγαμη και τάφηκε στο Σλος Φρήντενσταϊν.

## Πρόγονοι

## Παραπομπές


## Πηγές
* Marek, Miroslav. "Complete Genealogy of the House of Wettin". Genealogy.EU.
* "Saxony – Ernestine Line 1629-1700". Archived from the original on 2009-12-07. Retrieved 2010-05-16.

Κατηγορία:Οίκος των Βέττιν
Χριστίνα του Μπάντεν-Ντούρλαχ

H **Χριστίνα**, γερμ.Christina von Baden-Durlach (22 Απριλίου 1645 - 21 Δεκεμβρίου 1705) από τον Οίκο του Τσέρινγκεν ήταν κόρη του μαργράβου του Μπάντεν-Ντούρλαχ και με τους γάμους της έγινε πρώτα μαργραβίνα του Βρανδεμβούργου-Άνσμπαχ και μετά δούκισσα της Σαξονίας-Γόθας-Αλτεμβούργου.

## Βιογραφία
Ήταν η πρώτη κόρη του Φρειδερίκου ΣΤ΄ μαργράβου του Μπάντεν-Ντούρλαχ και της Χριστίνας-Μαγδαληνής των Βίττελσμπαχ, κόρης του Ιωάννη-Κάζιμιρ δούκα του Παλατινάτου-Κλέεμπουργκ.

## Οικογένεια
Παντρεύτηκε πρώτα τον Αλβέρτο Β΄ των Χοεντσόλερν μάργραβο του Βρανδεμβούργου-Άνσμπαχ, ο οποίος απεβίωσε το 1667.

Το 1681 η Χριστίνα έκανε δεύτερο γάμο, με τον Φρειδερίκο Α΄ δούκα της Σαξονίας-Γόθας-Αλτεμβούργου. Δεν απέκτησε απογόνους ούτε και από αυτόν τον γάμο.

## Πηγές
* http://gso.gbv.de/DB=1.28/REL?PPN=004412338&RELTYPE=TT

## Παραπομπές


Κατηγορία:Οίκος του Τσέρινγκεν
Κατηγορία:Μαργραβίνες της Γερμανίας
Ρούπες Ρεθύμνου

Οι **Ρούπες** (επίσημο: αι **Ρούπαι**) είναι οικισμός της Τοπικής Κοινότητος Σκουλουφίων του Δήμου Ρεθύμνης στην Περιφερειακή Ενότητα Ρεθύμνης της Κρήτης σε υψόμετρο 240 μέτρα, το οποίο βρίσκεται σε απόσταση 17 χλμ. Α.-ΒΑ από την πόλη του Ρεθύμνου (μέσω Σταυρωμένου). Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Έρφων. Σύμφωνα με το σχέδιο Καλλικράτης, μαζί με τα Σκουλούφια αποτελούν την τοπική κοινότητα Σκουλουφίων που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 37 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Ρουμπάδο Ρεθύμνου

Το **Ρουμπάδο** (επίσημο: το **Ρουμπάδον**) είναι χωριό της Κοινότητας Βιλανδρέδου του Δήμου Ρεθύμνης στην Περιφερειακή Ενότητα Ρεθύμνου της Κρήτης σε υψόμετρο 500 μέτρα, το οποίο βρίσκεται στις βόρειες πλαγιές του όρους Κρυονερίτης, σε απόσταση 36 χλμ. ΝΔ. του Ρεθύμνου (μέσω Πύργου - Επισκοπής). Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αρολιθίου. Σύμφωνα με το σχέδιο Καλλικράτης, μαζί με το Βιλανδρέδο, τις Αλώνες και το Αρολίθι αποτελούν την Κοινότητα Βιλανδρέδου που υπάγεται στη δημοτική ενότητα Λαππαίων του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 17 κατοίκους.
Από το Ρουμπάδο καταγόταν ο οπλαρχηγός της Κρητικής Επανάστασης 1866-1869 Γεώργιος Καλλιτσουνάκης.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Χριστίνα Μαγδαληνή του Παλατινάτου-Τσβάιμπρυκεν

H **Χριστίνα-Μαγδαληνή**, γερμ. Christina-Magdalela von Pfalz-Zweibrücken-Cleeburg (27 Μαΐου 1616 - 14 Αυγούστου 1662) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν-Κλέεμπουργκ και με τον γάμο της έγινε μαργραβίνα του Μπάντεν-Ντούρλαχ.

## Βιογραφία
Ήταν κόρη του Ιωάννη-Κάζιμιρ δούκα του Παλατινάτου-Τσβάιμπρυκεν-Κλέεμπουργκ και της Αικατερίνης των Βάσα, κόρης του Καρόλου Θ΄ της Σουηδίας.

## Οικογένεια
Παντρεύτηκε το 1642 τον Φρειδερίκο ΣΤ΄ μάργραβο του Μπάντεν-Ντούρλαχ και είχε τέκνα:
* Χριστίνα 1645-1705, παντρεύτηκε πρώτα τον Αλβέρτο Β΄ των Χόεντσολερν μάργραβο του Βρανδεμβούργου-Άνσμπαχ και μετά τον Φρειδερίκο Α΄ των Βέττιν δούκα της Σαξονίας-Γκότα-Άλτενμπουργκ.
* Φρειδερίκος Ζ΄ 1647-1709, μάργραβος του Μπάντεν-Ντούρλαχ.
* Κάρολος-Γουσταύος πρίγκιπας του Μπάντεν-Ντούρλαχ.
* Αικατερίνη-Βαρβάρα 1650-1733.
* Ιωάννα-Ελισάβετ 1651-1680, παντρεύτηκε τον Ιωάννη-Φρειδερίκο των Χόεντσολερν μάργραβο του Βρανδεμβούργου-Άνσμπαχ.
* Φρειδερίκος-Καζιμίρ 1643-1644, Ελεονώρα-Αικατερίνη 1646, Φρειδερίκη-Ελεονώρα, απεβίωσαν νήπια.

## Πρόγονοι


## Πηγές
* Huberty, Michel; Giraud, Alain; Magdelaine, F.; B. (1985). L'Allemagne Dynastique, Tome IV -- Wittelsbach. France: Laballery. pp. 73, 84, 108–109, 144. ISBN 2-901138-04-7.
* Wurzbach, Constantin, von, ed. (1861). "Habsburg, Maria (Herzogin zu Berg, Jülich und Cleve)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 19 – via Wikisource.

## Παραπομπές


Κατηγορία:Οίκος του Βίττελσμπαχ
Κατηγορία:Μαργραβίνες της Γερμανίας
Μαρία Ευφροσύνη του Τσβάιμπρυκεν

H **Μαρία Ευφροσύνη** (γερμ. *Maria Euphrosyne von Pfalz-Zweibrücken von Wittelsbach*, 14 Φεβρουαρίου 1625 - 24 Οκτωβρίου 1687) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν και με τον γάμο της έγινε κόμισσα Ντε λα Γκάρντιε.

## Βιογραφία
Ήταν η δεύτερη κόρη του Ιωάννη Κάζιμιρ του Παλατινάτου-Κλέεμπουργκ και της Αικατερίνης των Βάσα, κόρης του Καρόλου Θ΄ της Σουηδίας.

## Οικογένεια
Παντρεύτηκε το 1647 τον Μάγκνους Γκάμπριελ, Κόμη Ντε λα Γκάρντιε, και είχε τέκνα:
* Γκούσταφ Άντολφ Ντε λα Γκάρντιε (1647–1695).
*Καταρίνα Καρλόττα Ντε λα Γκάρντιε (1655-1697), παντρεύτηκε τον κόμη Όττο Βίλεμ Καίνιγκσμαρκ.
*Χέντβιχ Έμπα (1657–1700 ), παντρεύτηκε τον κόμη Καρλ Γκούσταφ Έρικκσον Οξένστιερνα του Σαιντερμαίρε, απέκτησε ένα τέκνο, το οποίο δεν είχε απογόνους.

## Πρόγονοι



## Πηγές
* Wurzbach, Constantin, von, ed. (1861). "Habsburg, Maria (Herzogin zu Berg, Jülich und Cleve)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 19 – via Wikisource.

## Παραπομπές


Κατηγορία:Οίκος του Βίττελσμπαχ
Κατηγορία:Σουηδέζες πριγκίπισσες
Κατηγορία:Παλατινές κόμισσες του Τσβάιμπρυκεν
Επιστήμη στο μεσαιωνικό Ισλάμ

Η **επιστήμη στον μεσαιωνικό ισλαμικό κόσμο** ήταν η επιστήμη που αναπτύχθηκε και ασκήθηκε κατά τη διάρκεια της Ισλαμικής Χρυσής Εποχής κάτω από τους Umayyads της Κόρδοβα, τους Abbadids της Σεβίλλης, τους Samanids, τους Ziyarids, τους Buyids στην Περσία, το Abbasid Χαλιφάτο από το 786 και 1258. Τα ισλαμικά επιστημονικά επιτεύγματα περιλάμβαναν ένα ευρύ φάσμα θεματικών πεδίων, ιδίως της αστρονομίας, των μαθηματικών και της ιατρικής. Άλλα θέματα της επιστημονικής έρευνας ήταν η αλχημεία και η χημεία, η βοτανική και η γεωπονία, η γεωγραφία και η χαρτογραφία, η οφθαλμολογία, η φαρμακολογία, η φυσική και η ζωολογία.

Η σημασία της μεσαιωνικής ισλαμικής επιστήμης συζητήθηκε από τους ιστορικούς. Η παραδοσιακή άποψη δείχνει ότι δεν υπήρχε καινοτομία και ήταν κυρίως σημαντική για την παράδοση της αρχαίας γνώσης στη μεσαιωνική Ευρώπη. Η ρεβιζιονιστική άποψη θεωρεί ότι αποτελούσε επιστημονική επανάσταση. Όποια και αν ήταν η περίπτωση, η επιστήμη άνθησε σε μια ευρεία περιοχή γύρω από τη Μεσόγειο και πιο μακριά, για αρκετούς αιώνες, σε ένα ευρύ φάσμα ιδρυμάτων.

## Εξωτερικοί σύνδεσμοι
* 

Κατηγορία:Μεσαιωνικό Ισλάμ
Κατηγορία:Θρησκεία και επιστήμες
Ελεονώρα Αικατερίνη του Παλατινάτου-Τσβάιμπρυκεν

H **Ελεονώρα-Αικατερίνη**, γερμ. Eleonora-Catherine von Pfalz-Zweibrücken von Wittelsbach (17 Μαΐου 1626 - 3 Μαρτίου 1692) από τον Οίκο του Βίττελσμπαχ ήταν κόρη του δούκα του Παλατινάτου-Κλέεμπουργκ και με τον γάμο της έγινε λαντγκραβίνα της Έσσης-Έσβεγκε.

## Βιογραφία
Ήταν η τρίτη κόρη του Ιωάννη-Κάζιμιρ δούκα του Παλατινάτου-Κλέεμπουργκ και της Αικατερίνης των Βάσα, κόρης του Καρόλου Θ΄ της Σουηδίας.

## Οικογένεια
Παντρεύτηκε το 1646 τον Φρειδερίκο λάντγκαρβο της Έσσης-Έσβεγκε και είχε τέκνα:
* Χριστίνα 1649-1702, παντρεύτηκε τον Φερδινάνδο-Αλβέρτο Α΄ των Γουέλφων δούκα του Μπράουνσβαϊγκ-Μπέβερν.
* Ιουλιανή 1652-1693, παντρεύτηκε τον Γιόχανν-Γιάκομπ Μάρχαντ βαρόνο του Λίληνμπουρκ.
* Καρλόττα 1653-1708, παντρεύτηκε πρώτα τον Αύγουστο των Βέττιν πρίγκιπα της Σαξονίας-Βάισενφελς και έπειτα τον Ιωάννη-Αδόλφο κόμη του Μπέντχαϊμ-Τέκλενμπουρκ.
* Ελισάβετ 1650-1651, Φρειδερίκος 1654-1655, Μαργαρίτα 1647, απεβίωσαν νήπια.

## Πρόγονοι



## Πηγές
* Wurzbach, Constantin, von, ed. (1861). "Habsburg, Maria (Herzogin zu Berg, Jülich und Cleve)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 19 – via Wikisource.

## Παραπομπές


Κατηγορία:Οίκος του Βίττελσμπαχ
Κατηγορία:Σουηδέζες πριγκίπισσες
Κατηγορία:Παλατινές κόμισσες του Τσβάιμπρυκεν
Πύργος Ρεθύμνου

Ο **Πύργος** είναι παραθαλάσσιος οικισμός της Τοπικής Κοινότητος Επισκοπής του Δήμου Ρεθύμνης στην Περιφερειακή Ενότητα Ρεθύμνης της Κρήτης σε υψόμετρο 10 μέτρων.

## Γεωγραφία - Ιστορία
Ο Πύργος βρίσκεται στα παράλια του κόλπου του Αλμυρού (Ρεθύμνου), στα όρια με την Περιφερειακή Ενότητα Χανίων και σε απόσταση 16 χλμ. Δ. του Ρεθύμνου. Μέσα από τον οικισμό περνά η ΕΟ90 ή Βόρειος Οδικός Άξονας Κρήτης (Β.Ο.Α.Κ.), δυτικά ο ποταμός Μουσέλα και ανατολικά ο χείμαρρος Καμίνια που διέρχεται μέσα από το φαράγγι του Πετρέ και τις παραλίες του Πετρέ. Προς την πλευρά του Μουσελά πιθανολογείται  ότι ήταν κτισμένη η αρχαία Υδραμία. Αποτελεί τον παραθαλάσσιο οικισμό της Επισκοπής (Ν.) σε μια εύφορη πεδιάδα με εκτεταμένους ελαιώνες και είναι γνωστός για την ομώνυμη παραλία της, που είναι οργανωμένη με ξενοδοχειακές μονάδες, κέντρα εστίασης και καλοκαιρινής διασκέδασης. Ως ξεχωριστός οικισμός αναφέρεται επίσημα το 1991 να απογράφεται στον τότε Δήμο Επισκοπής. Σύμφωνα με το σχέδιο Καλλικράτης, μαζί με την Επισκοπή αποτελούν την τοπική κοινότητα Επισκοπής που υπάγεται στη δημοτική ενότητα Λαππαίων του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 137 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Ναός της Μινέρβα (Ασίζη)

Ο **Ναός της Μινέρβας στην Ασίζη** (στα ιταλικά: **Tempio di Minerva (Assisi)**) βρίσκεται στην Πιάτσα ντελ Κομούνε, στην Ασσίζη, στην περιφέρεια της Ούμπριας, στην κεντρική Ιταλία.

Χτίστηκε γύρω στο 30 π.Χ. με εντολή και χρήματα των Gneo Cestio και Tito Cesio Prisco, που ήταν δύο από τους τέσσερις quattuorviri (ανώτεροι άρχοντες της πόλης). Λόγω μιας αναθηματικής πλάκας που βρέθηκε και αναφέρεται στον Ηρακλή, πιθανολογείται ότι ο ναός ήταν αφιερωμένος σ’ αυτόν επειδή όμως παλαιότερα είχε βρεθεί στο ναό ένα γυναικείο άγαλμα τελικά έμεινε η ονομασία Ναός της Αθηνάς. Κατά τον Πρώιμο Μεσαίωνα ο σηκός του ναού μετατράπηκε σε εκκλησία, που ήταν αφιερωμένη στον Άγιο Δονάτο. Αργότερα το κτίριο πέρασε στους Βενεδεκτίνους μοναχούς, οι οποίοι έφτιαξαν εκεί κατοικίες και εργαστήρια. Το 13ο αιώνα χρησιμοποιούνταν ως έδρα του Συμβουλίου της Πόλης ενώ το υπόγειό του ως φυλακές. Το 1539 ο Πάπας Παύλος Γ' αποφάσισε την μετατροπή του ναού σε εκκλησία και το κυρίως μέρος του κατεδαφίστηκε και χτίστηκε εκ νέου σε ρυθμό μπαρόκ. Δίπλα στην εκκλησία χτίστηκε το καμπαναριό που έχει την ονομασία *Torre del Popolo* (Πύργος του Λαού). Η εκκλησία αφιερώθηκε στη Παναγία (*Santa Maria sopra Minerva*). Από το ρωμαϊκό ναό διατηρήθηκε η πρόσοψη με τους έξι κίονες με ραβδώσεις και κορινθιακά κιονόκρανα, στη σκάλα που οδηγεί στην είσοδο. Διατηρείται επίσης το θριγκό και η ζωφόρος όπου κατά τη ρωμαϊκή εποχή υπήρχε επιγραφή με χάλκινα γράμματα, οι οπές στερέωσης της οποίας είναι εμφανείς μέχρι και σήμερα. Κατά τη ρωμαϊκή εποχή μπροστά στο ναό βρισκόταν η ρωμαϊκή αγορά.

## Φωτογραφίες

File:Giotto - Legend of St Francis - -01- - Homage of a Simple Man.jpg|Ο ναός της Αθηνάς στην Ασίζη, σε νωπογραφία του Τζόττο, στην Άνω Βασιλική του Αγίου Φραγκίσκου στην Ασίζη
File:Temple.of.Minerva01.jpg|Η πρόσοψη του ναού
File:Assisi Minervatempel - Fassade 2 Säule.jpg|Τα κιονόκρανα κορινθιακού τύπου στις κολώνες στην είσοδο του ναού


## Παραπομπές


## Βιβλιογραφία
* AA.VV., *Umbria*, Touring Club Italiano 1999.

## Εξωτερικοί σύνδεσμοι
* 

Κατηγορία:Εκκλησίες στην Ιταλία
Κατηγορία:Αρχαία ρωμαϊκά κτίρια και κατασκευές στην Ιταλία
Κατηγορία:Ούμπρια
Unibank

Η **Unibank SA** είναι μολδαβική τράπεζα, ιδρυθείσα το 1993.

## Δείτε επίσης
* Κατάλογος τραπεζών στη Μολδαβία

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Μολδαβίας
Δωροθέα Μαρία της Σαξονίας-Γόθας-Αλτεμβούργου

H **Δωροθέα Μαρία** (γερμ. *Dorothea Marie von Sachsen-Gotta-Altenburg von Wettin*, 22 Ιανουαρίου 1674 - 18 Απριλίου 1713) από τον Οίκο των Βέττιν ήταν πριγκίπισσας της Σαξονίας-Γόθας-Αλτεμβούργου και με τον γάμο της έγινε δούκισσα της Σαξονίας-Μάινινγκεν.

## Βιογραφία
Ήταν το τρίτο παιδί και η τρίτη κόρη του Φρειδερίκου Α΄ της Σαξονίας-Γόθας-Αλτεμβούργου και της Μαγδαληνής Σιβύλλας των Βέττιν, κόρης του Αυγούστου της Σαξονίας-Βάισενφελς.

## Οικογένεια
Παντρεύτηκε το 1704 τον Ερνέστο Λουδοβίκο Α΄ της Σαξονίας-Μάινινγκεν και είχε πέντε τέκνα:
* Ιωσήφ Βερνάρδος (1706 - 1724).
* Φρειδερίκος Αύγουστος (4 Νοεμβρίου - 25 Δεκεμβρίου 1707).
* Ερνέστος Λουδοβίκος Β΄ (1709 - 1729), Δούκας της Σαξονίας-Μάινινγκεν.
* Λουίζα Δωροθέα (1710 - 1767), παντρεύτηκε τον Φρειδερίκο Γ΄ της Σαξονίας-Γόθας-Αλτεμβούργου.
* Κάρολος Φρειδερίκος (1712 - 1743), Δούκας της Σαξονίας-Μάινινγκεν.

## Πρόγονοι

## Πηγές
* L. Hertel: Meiningische Geschichte von 1680 bis zur Gegenwart. *Schriften des Vereins für Sachsen-Meiningische Geschichte und Landeskunde, 47*. Heft, Hildburghausen 1904.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Κατηγορία:Πριγκίπισσες της Σαξονίας-Μάινινγκεν
Βελονάδο Ρεθύμνου

Το **Βελονάδο** (επίσημο: το **Βελονάδον**) είναι ημιορεινό χωριό της Κοινότητας Μούντρου του Δήμου Ρεθύμνης στην Περιφερειακή Ενότητα Ρεθύμνης της Κρήτης με υψόμετρο 380 μέτρα.

## Γεωγραφία - Αξιοθέατα
Το Βελονάδο βρίσκεται προς τα όρια με την Περιφερειακή Ενότητα Χανίων σε απόσταση 30 χλμ. ΝΔ. από την πόλη του Ρεθύμνου (μέσω Πύργου) και 8 χλμ. ΝΑ. από την Αργυρούπολη. Η περιοχή που είναι κτισμένο το χωριό χαρακτηρίζεται από τους γύρω λόφους και τα φαράγγια που σχηματίζονται ανάμεσά τους. Δυτικά συνορεύει με το Βιλάνδρέδο, από το οποίο χωρίζεται με το ομώνυμο φαράγγι και βορειοανατολικά με τον Μούντρο από τον οποίο χωρίζεται με το "Μουνδριανό φαράγγι". Τα δύο αυτά φαράγγια (Βιλαδένδρου ή Βελονάδο και Μουνδριανό) αναφέρονται από τους ντόπιους ως "Κολλητά" εξ΄ αιτίας της μικρής απόστασης που έχουν μεταξύ τους, χωρίζονται από τον λόφο Νήσιανη και ενώνονται δίπλα στον οικισμό Κάτω Πόρος. Η φυσική ομορφιά και το περιβάλλον της περιοχής προσφέρονται για πεζοπορικές διαδρομές. Η διαδρομή Αργυρούπολη - Μούνδρος - Αγκουσελιανά αποτελεί μέρος του ευρωπαϊκού μονοπατιού Ε4 και περνάει μέσα από το Βελονάδο.

## Διοικητικά
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αρολιθίου. Σύμφωνα με το σχέδιο Καλλικράτης, μαζί με τον Μούντρο αποτελούν την τοπική κοινότητα Μούντρου που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 88 κατοίκους.

## Εξωτερικοί σύνδεσμοι

* Χάρτης της διαδρομής: Μούντρος - Φαράγγι Βελονάδο - Φαράγγι Μούντρος από τον ιστότοπο http://www.hellaspath.gr/
* To Φαράγγι Βελονάδο από τον ιστότοπο https://www.daynight.gr/
* Πεζοπορικές διαδρομές στην Κεντρική Κρήτη από τον ιστότοπο http://www.hellaspath.gr/

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Άννα Μαρία του Παλατινάτου

H **Άννα-Μαρία**, γερμ. Anna-Maria von Pfalz von Wittelsbach (24 Ιουλίου 1561 - 29 Ιουλίου 1589) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τον γάμο της έγινε βασίλισσα της Σουηδίας.

## Βιογραφία
Ήταν η πρώτη κόρη του Λουδοβίκου ΣΤ΄ εκλέκτορα του Παλατινάτου και της Ελισάβετ, κόρης του Φιλίππου Α΄ λαντγκράβου της Έσσης.

## Οικογένεια
Παντρεύτηκε το 1579 τον Κάρολο Θ΄ των Βάσα βασιλιά της Σουηδίας και είχε τέκνα:
* Αικατερίνη 1584-1638, παντρεύτηκε τον Ιωάννη-Καζιμίρ των Βίττελσμπαχ κόμη του Παλατινάτου-Κλέεμπουρκ. Ο γιος τους:
** Κάρολος Ι΄ Γουσταύος των Βίττελσμπαχ θα διαδεχθεί την εξαδέλφη του Χριστίνα των Βάσα στο βασίλειο της Σουηδίας.
* Μαργαρίτα 1580-1585 απεβ. 5 ετών, Ελισάβετ-Σαβίνα 1582-1585 απεβ. 3 ετών, Μαρία 1588-1589 απεβ. 1 έτους, Γουσταύος 1587 απεβ. νήπιο.

## Πρόγονοι





## Πηγές
* Maria, urn:sbl:9105, Svenskt biografiskt lexikon (art av Lars-Olof Skoglund), hämtad 2016-09-19.
* Karin Tegenborg Falkdalen (2010). Vasadöttrarna (utgåva 2). Falun: Historiska Media. ISBN 978-91-85873-87-6

## Παραπομπές


Κατηγορία:Οίκος του Βίττελσμπαχ
Κατηγορία:Σουηδέζες πριγκίπισσες
Κατηγορία:Πριγκίπισσες τoυ Παλατινάτου
Κατηγορία:Δούκισσες της Σουηδίας
Μαγδαληνή Αυγούστα του Άνχαλτ-Τσερμπστ

H **Μαγδαληνή Αυγούστα** (γερμ. *Magdalena Augusta von Anhalt-Zerbst*, 13 Οκτωβρίου 1679 - 11 Οκτωβρίου 1740) από τον Οίκο των Ασκάνια ήταν κόρη του Πρίγκιπα του Άνχαλτ-Τσερμπστ και με τον γάμο της έγινε δούκισσα της Σαξονίας-Γόθας-Αλτεμβούργου.

## Βιογραφία
Ήταν η μόνη κόρη του Καρόλου του Άνχαλτ-Τσερμπστ και της Σοφίας των Βέττιν, κόρης του Αυγούστου της Σαξονίας-Βάισσενφελς.

## Οικογένεια
Παντρεύτηκε το 1696 τον Φρειδερίκο Β΄ της Σαξονίας-Γόθας-Αλτεμβούργου και είχε τέκνα:
* Σοφία (1697 - 1703).
* Μαγδαληνή (1698 - 1712).
* Φρειδερίκος Γ΄ (1699 - 1772), Δούκας της Σαξονίας-Γόθας-Αλτεμβούργου.
* θνησιγενής γιος (22 Απριλίου 1700).
* Γουλιέλμος (1701 - 1771), Πρίγκιπας της Σαξονίας-Γόθας-Αλτεμβούργου.
* Κάρολος Φρειδερίκος (1702 - 1703).
* θνησιγενής κόρη (8 Μαΐου 1703).
* Ιωάννης Αύγουστος (1704 - 1767), Πρίγκιπας της Σαξονίας-Γόθας-Αλτεμβούργου.
* Χριστιανός (27 Φεβρουαρίου - 5 Μαρτίου 1705), πέθανε από ευλογιά.
* Χριστιανός Γουλιέλμος (1706 - 1748), Πρίγκιπας της Σαξονίας-Γόθας-Αλτεμβούργου.
* Λουδοβίκος Ερνέστος (1707 - 1763), Πρίγκιπας της Σαξονίας-Γόθας-Αλτεμβούργου.
* Εμμανουήλ (1709 - 1710).
* Μαυρίκιος (1711 - 1777), Πρίγκιπας της Σαξονίας-Γόθας-Αλτεμβούργου.
* Σοφία (23 Αυγούστου - 12 Νοεμβρίου 1712).
* Κάρολος (1714 - 1715).
* Φρειδερίκη (1715 - 1775), παντρεύτηκε τον Ιωάννη Αδόλφο της Σαξονίας-Βάισενφελς.
* θνησιγενής γιος (30 Νοεμβρίου 1716).
* Μαγδαληνή (15 Αυγούστου - 9 Νοεμβρίου 1718).
* Αυγούστα (1719 - 1772), παντρεύτηκε τον Φρειδερίκο, Πρίγκιπα της Ουαλίας. Γιος της ήταν ο:
** Γεώργιος Γ΄ του Ηνωμένου Βασιλείου.
* Ιωάννης Αδόλφος (1721 - 1799), Πρίγκιπας της Σαξονίας-Γόθας-Αλτεμβούργου.

## Πηγές
* August Beck: Friedrich II., Herzog von Sachsen-Gotha und Altenburg. In: Allgemeine Deutsche Biographie (ADB). Band 8, Duncker & Humblot, Leipzig 1878, S. 3–5.
* Christian Ferdinand Schulze, Leben des Herzogs von Sachsen-Gotha und Altenburg Friedrich II., Digitalisat

## Παραπομπές


Κατηγορία:Οίκος των Ασκάνια
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών 2013–14

Το **Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών 2013–14** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 10 ομάδων. Διεξήχθη σε δύο φάσεις, την κανονική περίοδο και τα πλέι οφ/άουτ. Πρωταθλήτρια ομάδα αναδείχθηκε ο Ε.Σ. Μαυρομμάτης Αγίου Παύλου. Στη Β΄ Κατηγορία υποβιβάστηκε η Α.Σ. Ανατολή Λατσιών  και ο Α.Π.Ο.Π. Παλαιχωρίου.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2013
Κατηγορία:Επιτραπέζια αντισφαίριση το 2014
Surface Hub

Το **Surface Hub** είναι ένα εμπορικό σήμα διαδραστικού πίνακα που αναπτύχθηκε και διατέθηκε στο εμπόριο από τη Microsoft, ως μέρος της οικογένειας Microsoft Surface.  Ο επιφανειακός διανομέας είναι μια συσκευή τοποθέτησης στον τοίχο ή σε ρολό, η οποία διαθέτει είτε μια οθόνη αφής μήκους 10 ιντσών (140 cm) 1080p είτε μια οθόνη αφής 4K 120 Hz 84 ιντσών (210 cm) με δυνατότητα πολλαπλής αφής και πολλαπλών στυλό,  το λειτουργικό σύστημα των Windows 10. [3]  Οι συσκευές προορίζονται για επιχειρήσεις [4] για χρήση ενώ συνεργάζονται και τηλεδιάσκεψη.

Κατηγορία:Microsoft
Κατηγορία:Windows 10
Φρειδερίκη της Σαξονίας-Γόθας-Αλτεμβούργου (1715-1775)

H **Φρειδερίκη** (γερμ. *Friederike von Sachsen-Gotta-Altenburg von Wettin*, 17 Ιουλίου 1715 - 2 Μαΐου 1775) από τον Οίκο των Βέττιν ήταν κόρη του Δούκα της Σαξονίας-Γόθας-Αλτεμβούργου και με τον γάμο της έγινε δούκισσα της Σαξονίας-Βάισενφελς.

## Βιογραφία
Ήταν η πρώτη (επιζήσασα) κόρη του Φρειδερίκου Β΄ της Σαξονίας-Γόθας-Αλτεμβούργου και της Μαγδαληνής-Αυγούστας, κόρης του Καρόλου του Άνχαλτ-Τσερμπστ.

## Οικογένεια
Παντρεύτηκε το 1734 τον Ιωάννη Αδόλφο Β΄ της Σαξονίας-Βάισενφελς και είχε τέκνα:
* Κάρολος Φρειδερίκος Αδόλφος 1736-1737.
* Ιωάννης Αδόλφος 1738.
* Αύγουστος Αδόλφος 1739-1740.
* Ιωάννης Γεώργιος Αδόλφος 1740.
* Φρειδερίκη Αδολφίνη 1741-1751.

## Πρόγονοι

## Πηγές
* Brigitte Buhlmann, Ingelore Thara: Kleines Lexikon der Persönlichkeiten der Stadt Bad Langensalza und von Ufhoven, Publisher Rockstuhl.
* Christoph Gottlob Heinrich: Sächsische Geschichte, Leipzig, 1782, p. 457. Online (retrieved 11 October 2014).
* Kerstin Sucher, Bernd Wurlitzer: Thüringen, DuMont Publishing, 2006, p. 81. Online (retrieved 11 October 2014).
* Friederikenschlösschen in: Badlangensalza.de [retrieved 11 October 2014].
* Women in Power: 1740-1770 [retrieved 11 October 2014].

## Παραπομπές


Κατηγορία:Οίκος των Βέττιν
Κατηγορία:Γερμανίδες δούκισσες
Μεγαθήριο

300px|μικρογραφία|Αναπαράσταση

**Μεγαθήριο** (από τις λέξεις «μέγας» και «θηρίο») ονομάζεται ένα γένος γιγαντιαίων εδαφόβιων βραδυπόδων, που κατοικούσε στην νότια Αμερική, και έζησε από τον Πλειόκαινο έως Πλειστόκαινο. Ελάχιστα είδη χερσαίων ζώων ξεπερνούσαν σε μέγεθος τα ζώα αυτό. 

Το γένος ανακαλύφθηκε  το 1788 στην Αργεντινή. Ο Ζωρζ Κυβιέ μελέτησε τα μεγαθήρια και απέδειξε ότι επρόκειτο για βραδύποδες.

## Ταξινόμηση
Το πρώτο δείγμα απολιθωμάτων του Megatherium ανακαλύφθηκε το 1788 από τον Μάνουελ Τόρες, στην όχθη του ποταμού Λουχάν στην Αργεντινή. Το απολίθωμα μεταφέρθηκε στο 
Εθνικό Μουσείο Φυσικών Επιστημών της Ισπανίας (Museo Nacional de Ciencias Naturales) στη Μαδρίτη το επόμενο έτος, όπου παραμένει. Ανασυγκροτήθηκε από τον εικονογράφο και φυσιοδίφη Juan Bautista Bru, ο οποίος επίσης εφάρμοσε στον σκελετό και μερικά μεμονωμένα οστά. 

Με βάση τις εικονογραφήσεις του Bru, ο  Ζωρζ Κυβιέ καθόρισε την εμφάνιση του Μεγαθηρίου. Δημοσίευσε το πρώτο του βιβλίο για το εν λόγο θέμα το 1796, ένα αντίγραφο προηγούμενης διάλεξης στη Γαλλική Ακαδημία Επιστημών. Δημοσιεύτηκε  ξανά το 1804. αυτό το έγγραφο αναδημοσιεύθηκε στο βιβλίο του Recherches sur les ossemens fossiles de quadrupèdes. Στο γραπτό του 1796, ο Cuvier έδωσε  στο απολιθωμένο το επιστημονικό όνομα Megatherium americanum. Ο Κυβιέ διαπίστωσε ότι το Μεγαθήριο ήταν λεία για άλλα αρπαχτικά και αρχικά πίστευε ότι χρησιμοποίησε τα μεγάλα νύχια του για αναρρίχηση δέντρων,  παρόλο που αργότερα άλλαξε την υπόθεσή του για να υποστηρίξει έναν υπόγειο τρόπο ζωής, με τα νύχια που χρησιμοποιούσαν για να σκάψουν τούνελ.

## Περιγραφή
Το μεγαθήριο είναι ένα από τα μεγαλύτερα χερσαία ζώα που υπήρξαν ποτέ, με μάζα 4 τόνους και ύψος έως 6 μέτρα. Ήταν ο μεγαλύτερος γνωστός βραδύποδας, με μέγεθος όπως οι σημερινοί ελέφαντες. Το γένος αυτό είναι κυρίως γνωστό από το μεγαλύτερό του είδος, το Megatherium Americanum. Τα συγκεκριμένα ζώα ανήκουν στη μεγαπανίδα του Πλειστόκαινου, δηλαδή ανάμεσα στα μεγαλύτερα είδη που έζησαν κατά τον Πλειστόκαινο.

Κατηγορία:Βραδυποδόμορφα
Τίνκα Κούρτη

Η **Τίνκα Κούρτη** (αλβανικά: **Tinka Kurti**) (γεννημένη 17 Δεκεμβρίου 1932) είναι Αλβανίδα ηθοποιός. Μέσα σε 60 χρόνια συμμετείχε σε πάνω από 50 ταινίες και 150 θεατρικά έργα. Της έχει απονεμηθεί το μετάλλιο του *Καλλιτέχνη του Αλβανικού Λαού*.

## Βιογραφικά Στοιχεία
Γεννήθηκε στο Σεράγεβο, στη Βοσνία Ερζεγοβίνη, που τότε ήταν τμήμα της Γιουγκοσλοαβίας), από Αλβανό πατέρα και Ουγγαρέζα μητέρα. Ήταν το πρώτο από τα τέσσερα παιδιά της οικογενείας. Σε νεαρή ηλικία η οικογένειά της επέστρεψε στην πόλη Σκόδρα, στη βόρεια Αλβανίας όπου πέρασε το μεγαλύτερο μέρος της ζωής της και συμμετείχε στο θέατρο από νεαρή ηλικία.

Το 1947 αποβλήθηκε από το 'Liceu Artistik' (Σχολή Τεχνών) στα Τίρανα και ποτέ δεν ήταν σε θέση να αποφοιτήσει. Ωστόσο αυτό δε τη σταμάτησε από το να επιδιώξει μία καριέρα στον χώρο της ηθοποιίας. Έκανε την πρώτη της εμφάνιση στο θέατρο στην ηλικία των 16 ετών, σε έναν μικρό ρόλο, στο έργο Dasma Shkodrane (Γάμος από την Σκόδρα). Από το 1949 έγινε μέλος του Θίασου 'Migjeni' στη Σκόδρα με τον οποίο συμμετείχε σε πάνω από 120 θεατρικές παραστάσεις μεταξύ των οποίων το "Gjaku i Arbrit", "Histori Irkutase", "Toka Jonë", "Fisheku në pajë" και "Fejesa e Çehovit".

Η Κούρτι δεν περιορίστηκε μόνο στο θέατρο και αποφάσισε να δοκιμάσει να συμμετάσχει και σε ταινίες. Επιλέχτηκε για τον πρώτο γυναικείο ρόλο στην πρώτη αλβανική ταινία 'Τάνα'. Ακολούθησε μια πολύ μεγάλη σειρά κινηματογραφικών ρόλων που δικαίως την έκαναν να θεωρηθεί θησαυρός της αλβανικής τέχνης. Ορισμένοι εξ αυτών ήταν η μητέρα Pashako στο "Yjet e netëve të gjata", η μητέρα στο "Çifti i lumtur", την 'Sinjorina Mançini' στο "Vajzat me kordele të kuqe" και η γιαγιά στο "Zemra e Nënës".

Δύο κινηματογράφοι στα Τίρανα έχουν πάρει το όνομα τους από την Τίνκα Κούρτη όπως και το σχολείο του Λεκμπιμπάι (ένα χωριό της Αλβανίας στη περιοχή της Τροπόγια).

Έως και σήμερα η Κούρτη συμμετέχει σε θεατρικές διοργανώσεις και εκπλήσσει το κοινό της όπου και αν πηγαίνει. Όπως έχει δηλώσει σχετικά: *«Δεν φοβάμαι τα γηρατειά, ούτε καν τον θάνατο, αλλά φοβάμαι το γήρας του εγκεφάλου και όταν έρθει εκείνη η στιγμή, νομίζω ότι θα είμαι πεθαμένη δύο φορές. Γι'αυτό θέλω να εργάζομαι»*. 

## Φιλμογραφία

* - 2014
* - 2012
* - 2009
* - 2009
*  - 2008
* - 2008
* - 2006
* - 1998
* - 1998
* - 1994
* - 1992
* - 1991
* - 1990
* - 1989
* - 1988
* - 1987
* - 1987
* - 1985
* - 1992
*  1981
* -1981
* - 1980
* - 1980
* - 1978
*  - 1978
*  - 1976
* -1975 
*  - 1975
* - 1973
* - 1972
*  - 1970
* - 1958

## Παραπομπές

#Tinka Kurti: Shkela cdo bestytni per puthjen e pare te filmit shqiptar
#TheTwo Albanian Families
#Tinka Kurti: Ju rrëfej origjininën time hungareze

Κατηγορία:Αλβανοί ηθοποιοί
Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών 2013–14

Το **Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών 2013–14** διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 9 ομάδων. Διεξήχθη σε δύο γύρους, σύνολο 16 αγώνων για κάθε ομάδα, ενώ δεν διεξήχθησαν πλέι οφ. Πρωταθλήτρια ομάδα αναδείχθηκε ο Π.Α.Ο.Κ. Κυθραίας, ο οποίος ανέβηκε στην Α΄ Κατηγορία μαζί με την δευτεραθλήτρια ομάδα του Ελληνισμού Αλάμπρας. Στη Γ΄ Κατηγορία υποβιβάστηκε η Α.Π.Ε.Π. Πελενδρίου και ο Α.Π.Σ. Παρνασσός Στροβόλου.

## Τελική κατάταξη

## Παραπομπές


Κατηγορία:Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών
Κατηγορία:Επιτραπέζια αντισφαίριση το 2013
Κατηγορία:Επιτραπέζια αντισφαίριση το 2014
Λουίζα Δωροθέα της Σαξονίας-Μάινινγκεν

H **Λουίζα Δωροθέα** (γερμ. *Luise Dorothea von Sachsen-Meiningen von Wettin*, 10 Αυγούστου 1710 - 22 Οκτωβρίου 1767) από τον Οίκο των Βέττιν ήταν κόρη του Δούκα της Σαξονίας-Μάινινγκεν και με τον γάμο της έγινε δούκισσα της Σαξονίας-Γόθας-Αλτεμβούργου.

## Βιογραφία
Ήταν το τέταρτο παιδί και η μόνη κόρη του Ερνέστου Λουδοβίκου Α΄ της Σαξονίας-Μάινινγκεν και της Δωροθέας Μαρίας, κόρης του Φρειδερίκου Α΄ της Σαξονίας-Γόθας-Αλτεμβούργου.

## Οικογένεια
Παντρεύτηκε το 1729 τον Φρειδερίκο Γ΄ της Σαξονίας-Γόθας-Αλτεμβούργου και είχε τέκνα:
* Φρειδερίκος Λουδοβίκος (1735 - 1756), διάδοχος της Σαξονίας-Γόθας-Αλτεμβούργου.
*Λουδοβίκος (25 - 26 Οκτωβρίου 1735).
*θνησιγενής γιος (25 Οκτωβρίου 1735), δίδυμος του Λουδοβίκου.
*θνησιγενείς δίδυμοι γιοί (1739).
* Φρειδερίκη Λουίζα (1741 - 1776).
* Ερνέστος Β΄ (1745 - 1804), Δούκας της Σαξονίας-Γόθας-Αλτεμβούργου.
*Σοφία (9 - 30 Μαρτίου 1746).
* Αύγουστος (1747 - 1806), Πρίγκιπας της Σαξονίας-Γόθας-Αλτεμβούργου.

## Πρόγονοι

## Πηγές
* The Peerage

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Κατηγορία:Πριγκίπισσες της Σαξονίας-Μάινινγκεν
Καρλόττα της Σαξονίας-Μάινινγκεν

H **Καρλόττα** (γερμ. *Charlotte von Sachsen-Meiningen von Wettin*, 11 Σεπτεμβρίου 1751 - 25 Απριλίου 1827) από τον Οίκο των Βέττιν ήταν κόρη του Δούκα της Σαξονίας-Μάινινγκεν και με τον γάμο της έγινε δούκισσα της Σαξονίας-Γόθας-Αλτεμβούργου.

## Βιογραφία
Η *Μαρία Καρλόττα Αμαλία Ερνεστίνη Βιλελμίνη Φιλιππίνη* ήταν η πέμπτη κόρη (1η από τον 2ο γάμο) του Αντωνίου Ούλριχ της Σαξονίας-Μάινινγκεν και της 2ης συζύγου του Καρλόττας Αμαλίας, κόρης του Καρόλου Α΄ της Έσσης-Φίλιππσταλ.

## Οικογένεια
Παντρεύτηκε το 1769 τον Ερνέστο Β΄ της Σαξονίας-Γόθας-Αλτεμβούργου και είχε τέκνα:
* Ερνέστος (1770 - 1779).
*Αύγουστος (1772 - 1822), Δούκας της Σαξονίας-Γόθας-Αλτεμβούργου.
* Φρειδερίκος Δ΄ (1774 - 1825), Δούκας της Σαξονίας-Γόθας-Αλτεμβούργου.
* Λουδοβίκος (21 - 26 Οκτωβρίου 1777).

## Πρόγονοι

## Πηγές
* Bärbel Raschke: Charlotte Amalie Herzogin von Sachsen-Meiningen (1730–1801). Leben und Wirken im Kontext westeuropäischer und deutscher Aufklärung. In: Francia 2. Bd. 25, 1999, ISSN 0937-7743, S. 69-103.
* Ingeborg Titz-Matuszak und Peter Brosche (Hrsg.): Das Reisetagebuch 1807 der Herzogin Charlotte Amalie von Sachsen-Gotha-Altenburg. Thüringisches Staatsarchiv Gotha, Gotha 2003 (=Reihe: Schriften des Thüringischen Staatsarchivs Gotha. Bd.1. ISSN 1612-0582).

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Κατηγορία:Πριγκίπισσες της Σαξονίας-Μάινινγκεν
Καρολίνα Αμαλία της Έσσης-Κάσσελ

H **Καρολίνα Αμαλία** (γερμ. *Karoline Amalie von Hessen-Kassel*, 11 Ιουλίου 1771 - 22 Φεβρουαρίου 1848) από τον Οίκο της Έσσης ήταν κόρη του Εκλέκτορα της Έσσης και με τον γάμο της έγινε δούκισσα της Σαξονίας-Γόθας-Αλτεμβούργου. 

## Βιογραφία
Ήταν η δεύτερη κόρη του Γουλιέλμου Α΄ της Έσσης και της Βιλελμίνης Καρολίνας, κόρης του Φρειδερίκου Ε΄ της Δανίας.

## Οικογένεια
Παντρεύτηκε το 1802 τον Αύγουστο της Σαξονίας-Γόθας-Αλτεμβούργου. Δεν απέκτησαν απογόνους.

## Πρόγονοι

## Πηγές
* Max Berbig, Karoline Amalie of Hesse-Kassel, in: The wives of the rulers of the Duchy of Gotha, Gotha, 1890, p. 142.

## Αναφορές σε πηγές


Κατηγορία:Οίκος της Έσσης
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Λουίζα της Σαξονίας-Γόθας-Αλτεμβούργου (1756-1808)

H **Λουίζα** (γερμ. *Luise von Sachsen-Gotta-Altenburg von Wettin*, 9 Μαρτίου 1756 - 1 Ιανουαρίου 1808) από τον Οίκο των Βέττιν ήταν κόρη του πρίγκιπα της Σαξονίας-Γόθας-Αλτεμβούργου και με τον γάμο της έγινε μεγάλη δούκισσα του Μεκλεμβούργου.

## Βιογραφία
Ήταν η δεύτερη κόρη του Ιωάννη Αυγούστου της Σαξονίας-Γόθας-Αλτεμβούργου και της Λουίζας Ρόις, κόρης του κόμη Ερρίκου Α΄ του Σλάιτς.

## Οικογένεια
Παντρεύτηκε το 1775 τον Φρειδερίκο Φραγκίσκο Α΄ του Μεκλεμβούργου-Σβερίν και είχε τέκνα:
* θνησιγενής κόρη (1776).
*θνησιγενής γιος (1777).
*Φρειδερίκος Λουδοβίκος (1778 - 1819), διάδοχος του Μεκλεμβούργου-Σβερίν.
* Λουίζα Καρλόττα (1779 - 1801), παντρεύτηκε τον Αύγουστο της Σαξονίας-Γόθας-Αλτεμβούργου.
* Γουσταύος Γουλιέλμος (1781 - 1851).
* Κάρολος (1782 - 1833).
* Καρλόττα Φρειδερίκη (1784 - 1840), παντρεύτηκε τον Χριστιανό Η΄ της Δανίας.
* Αδόλφος (1785 - 1821).

## Πρόγονοι

## Πηγές
* Darryl Lundy (27 Dec 2008). "Luise Prinzessin von Sachsen-Gotha-Roda". thePeerage.com. Retrieved 2009-08-13.
* geneall.net. "Luise, Herzogin von Sachsen-Gotha". geneall.net. Retrieved 2009-08-13.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου
Τσανάν Νταγντεβιρέν

Η **Τσανάν Νταγντεβιρέν** (τουρκικά: *Canan Dağdeviren*, 4 Μαΐου 1985) είναι Τούρκισσα φυσικός και ακαδημαϊκός και κατέχει τη θέση του βοηθού καθηγητή στο Τεχνολογικό Ινστιτούτο Μασαχουσέτης (ΜΙΤ). Γεννήθηκε στην Κωνσταντινούπολη και είναι η μεγαλύτερη από τα αδέλφια της. Άρχισε την πρωτοβάθμια εκπαίδευσή της στο Ιζμίτ, και την τελείωσε στην Άδανα, όταν η οικογένειά της αναγκάστηκε να φύγει το 1999 από το Ιζμίτ λόγω του καταστροφικού σεισμού που σημειώθηκε εκεί. Από πολύ μικρή ηλικία ένιωσε έλξη για τις επιστήμες. Εμπνεύσεις της ήταν ένα βιβλίο με τη ζωή της Μαρία Κιουρί που της έδωσε ο πατέρας της, αλλά και ο πρόωρος θάνατος του παππού της (28 ετών από ανακοπή καρδιάς), όπου υποσχέθηκε στον εαυτό της, να φτιάξει ένα μηχάνημα να παρακολουθεί τέτοιες καταστάσεις. 

Αργότερα παρακολούθησε μηχανική φυσική στο Hacettepe University στην Άγκυρα, όπου αποφοίτησε το 2007. Κατόπιν πήρε το Μάστερ Επιστημών στο Sabancı University, στην Κωνσταντινούπολη, ενώ εκείνη την περίοδο κέρδισε και υποτροφία να σπουδάσει στις Ηνωμένες Πολιτείες. Εκεί ασχολήθηκε περισσότερο με την επιστήμη των υλικών και τη μηχανική. Τον Αύγουστο του 2014 έλαβε και το διδακτορικό της, συνεργαζόμενη με τον καθηγητή Τζον Α. Ρότζερς. Ακολούθως έγινε μέλος της νεανικής ερευνητικής ομάδας της Κοινότητας του Χάρβαρντ, και έγινε ο πρώτος Τούρκος που το καταφέρνει αυτό, όπως επίσης και στη μετα-διδακτορική ερευνητική ομάδα του MIT, όπου εκεί συνεργάστηκε με τον καθηγητή Ρόμπερτ Σ. Λάνγκερ. 

Εκείνη την περίοδο ή και λίγο αργότερα ξεκίνησαν τα επιστημονικά πρότζεκτ και οι δημοσιεύσεις, ένα από τα πιο γνωστά της είναι το YellowBox, όπου είναι ένα δωμάτιο με ξεχωριστό περιβάλλον για την επιστημονική έρευνα. Το 2015, το ΜΙΤ, την συμπεριέλαβε μέσα στους 35 (κάτω των 35) καινοτόμων επιστημών, ενώ την ίδια χρονιά το περιοδικό *[[Forbes]]*, τη συμπεριέλαβε ανάμεσα στους 30 Καλύτερους - Κάτω των 30 - Επιστήμονες.  Οι τιμές και οι βραβεύσεις διαδέχτηκαν η μία την άλλη, σε διεθνές επίπεδο, την επόμενη χρονιά. Η Νταγντεβιρέν έχει επίσης συγγράψει και πολλά άρθρα επιστημονικά σε διάφορες εφημερίδες και περιοδικά, ενώ έχει και το δικό της blog.

## Παραπομπές


Κατηγορία:Τούρκοι επιστήμονες
Κατηγορία:Φυσικοί του 21ου αιώνα
Κατηγορία:Φυσικοί του 20ού αιώνα
Βιλελμίνη Καρολίνα της Δανίας

H **Βιλελμίνη Καρολίνα** (δανικά: *Wilhelmina Caroline von Oldenburg*, 10 Ιουλίου 1747 - 14 Ιανουαρίου 1820) από τον Οίκο του Όλντενμπουργκ ήταν πριγκίπισσα της Δανίας και με τον γάμο της έγινε εκλέκτειρα της Έσσης.

## Βιογραφία
Ήταν η δεύτερη κόρη του Φρειδερίκου Ε΄ της Δανίας και της Λουίζας, κόρης του Γεωργίου Β΄ της Μεγάλης Βρετανίας.

## Οικογένεια
Παντρεύτηκε το 1764 τον εξάδελφό της Γουλιέλμο Α΄ της Έσσης και είχε τέκνα:
* Μαρία Φρειδερίκη (1768 - 1839), παντρεύτηκε τον Αλέξιο Φρειδερίκο Χριστιανό του Άνχαλτ-Μπέρνμπουργκ.
* Καρολίνα Αμαλία (1771 - 1848), παντρεύτηκε τον Αύγουστο της Σαξονίας-Γκότα- Άλτενμπουργκ.
* Φρειδερίκος (1772 - 1784).
* Γουλιέλμος Β΄ (1777 - 1847), Εκλέκτορας της Έσσης-Κάσσελ.

## Πηγές
*  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 6.

## Παραπομπές


Κατηγορία:Οίκος του Όλντενμπουργκ
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Κατηγορία:Εκλέκτειρες